অস্কাৰৰ বিদেশী ভাষা চলচ্চিত্ৰৰ শিতানত প্ৰতিদ্বন্দিতাৰ বাবে নিৰ্বাচিত হোৱা 'ভিলেজ ৰকষ্টাৰ্ছ'ৰ পৰিচালক ৰীমা দাসলৈ ৫০ লাখ টকাৰ আৰ্থিক সাহায্য আগবঢ়াব অসম চৰকাৰে।
চলচ্চিত্ৰখনৰ প্ৰমোচনৰ বাবে আজি মুখ্যমন্ত্ৰী সৰ্বানন্দ সোণোৱালৰ নেতৃত্বত অনুষ্ঠিত কেবিনেট বৈঠক চৰকাৰে এই সিদ্ধান্ত গ্ৰহণ কৰে। ইয়াৰ উপৰিও অহা ২৮ ছেপ্তেম্বৰত অসমৰ ছবিগৃহলৈ আহিব লগা ভিলেইজ ৰকষ্টাৰছ'ৰ ৫০ শতাংশ আমোদ কৰ ৰেহাইৰ ঘোষণা কৰে চৰকাৰে।
উল্লেখযোগ্য যে ৰীমা দাসৰ বহু প্ৰশংসিত 'ভিলেজ ৰকষ্টাৰ্ছ'ক যোৱা ২২ ছেপ্তেম্বৰত দেশৰ ২৮খন চলচ্চিত্ৰৰ মাজৰ পৰা অস্কাৰৰ বিদেশী ভাষা চলচ্চিত্ৰৰ শিতানত প্ৰতিদ্বন্দিতাৰ বাবে নিৰ্বাচিত কৰা হয়।
চলচ্চিত্ৰখনক ফিল্ম ফেডাৰেশ্যন অব ইণ্ডিয়াৰ ১২জনীয়া সদস্যৰ কমিটীখনে আনুষ্ঠানিকভাৱে অস্কাৰলৈ অপ্ৰতিদ্বন্দ্বিতামূলকভাৱে নিৰ্বাচিত কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
